বাংলা হান্ট ডেস্ক: পশ্চিমবঙ্গ রাজ্য ছাত্র-যুব বিজ্ঞান মেলার উদ্বোধন হয়েছে গতকাল৷ তৃণমূলের মহাসচিব পার্থ চট্টোপাধ্যায় উপস্থিত ছিলেন সেই অনুষ্ঠানে৷ অনুষ্ঠান শেষে গোরুর দুধে সোনার বিষয়ে প্রশ্ন করা হলে পরোক্ষভাবে দিলীপ ঘোষকে এই নিয়ে কটাক্ষ করলেন তিনি৷ এদিন পার্থ বলেন, "কোনটা গোরু বুঝতে পারছি না৷ যে বলছে সে, না কি যার মাথা থেকে বের হচ্ছে সে৷ এটা নিয়েও তো গবেষণা চলার কথা৷ আমাদের খুব ভালোভাবে বোঝা উচিত, আমাদের উদ্দেশ্য কুসংস্কারমুক্ত সমাজ তৈরি করা৷ তার জন্য একেবার গ্রাসরুট স্তর থেকে শুরু করতে হবে৷" উল্লেখ্য, বিজেপির রাজ্য সভাপতি দিলীপ ঘোষ বার বার বেফাঁস মন্তব্য করে রাজনৈতিক মহলে চাঞ্চল্যকর পরিস্থিতি সৃষ্টি করেছেন।
দিলীপ ঘোষকে 'গোরু' বলে সম্বোধন করলেন তৃণমূল মহাসচিব পার্থ চট্টোপাধ্যায়